IMG_20250610_170003

Sun, 15 Jun 2025 19:04:53 +0300

Vuokrattiin Corolla ja automaatti. No antoivat ilmaisen upgraden, joka olikin downgrade, eli Peugeot 5008 Hybrid. Turhan iso meille Keski-Eurooppaan, ja laitteena surkea.Moottori se surullisen kuuluisa PureTech, nykyisin sentään jakoketjulla jo.
Autossa oli avaimeton startti, mutta sisään pääsy piti hoitaa avaimesta. Hieno logiikka, melkein kuin avaimettoman ProAce Maxin tankkaaminen. Takaluukun kansi, sentään muovina kevyttä, mutta lentotukialuksen kannen kokoinen, ei ollut sähkötoiminen, vaan käsin revittävä. Ei mukavaa normaalimittaiselle! Onneksi oma siipiväli on kuin pienemmällä lentokoneella. Ja takapaksin verho, sellainen lerppu, jonka sai asetella tarkkaan molemmilta puolilta koukkuihinsa joka kerta sulkiessa.
Entäs ajossa? Tuo pikkuruinen ratti tekee ajamisesta mikroautomaista, ei sovi ainakaan tällaiseen perhealukseen aivan liian hätäisenä. Ja se pitää säätää turhankin alas, jotta mittaristo näkyy. Joka on sitten taas tyypillinen digi: teemaa saa valita monesta, mutta vain yksi on hyvä, ja toinen kelpo, muut huonoja. Josta pääseekin radioon: perusvarusteluksi ihan jees toisto, mutta automaattinen volume ei toimi oikein. Aina välillä jätti hiljentämättä kun nopeus laski kaupungissa, tai toisin päin. Eikä ollut säätövika, kun 80 % ajasta toimi.